Subject: Teabenõue
From: "Jaak Kaabel" <[email-masked]>
To: <[email-masked]>
Date: Mon, 31 Aug 2026 12:06:24 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Lugupeetud Ohutusjuurdluse Keskus esindaja,
Palun väljastada avaliku teabe seaduse alusel elektrooniliselt kõik Ohutusjuurdluse Keskuse (OJK) valduses olevad dokumendid, analüüsid ja kirjavahetus, mis käsitlevad viimase 5 aasta jooksul Tuule Liinid OÜ ja Spinnaker OÜ meresõiduohutusega seotud juhtumeid, intsidente, laevaõnnetusi vms.
Teabenõue hõlmab muu hulgas:

  1.  OJK ja Tuule Liinid OÜ ja/või Spinnaker OÜ vahelist kirjavahetust, sealhulgas e-kirju ja nende manuseid, mis käsitlevad meresõiduohutusega seotud juhtumeid, intsidente, laevaõnnetusi, ohtlikke juhtumeid jne;
  2.  Tuule Liinid OÜ-le ja/või Spinnaker OÜ-le saadetud kokkuvõtteid, märgukirju, teateid ja muid dokumente seoses meresõiduohutusega seotud juhtumite, intsidentide, laevaõnnetuste ja ohtlike juhtumitega;
  3.  Tuule Liinid OÜ ja/või Spinnaker OÜ poolt nimetatud küsimustes OJK-le saadetud vastuseid, selgitusi, vastuväiteid ja muid dokumente;
Teabenõue hõlmab nii dokumendiregistris registreeritud kui ka muid OJK valduses olevaid olemasolevaid dokumente, analüüse ja kirjavahetust, mis vastavad eespool kirjeldatud teabenõude sisule.
Palun väljastada dokumendid elektrooniliselt nende olemasolevas vormingus e-posti aadressidele [email-masked]<mailto:[email-masked]> ja [email-masked]<mailto:[email-masked]>
Kui mõni taotletud dokument sisaldab teavet, millele juurdepääs on seaduse alusel piiratud, palun mitte jätta dokumenti tervikuna väljastamata, vaid väljastada dokument osas, millele juurdepääsupiirang ei laiene, varjates üksnes juurdepääsupiiranguga teabe.
Kui OJK ei valda mõnda taotletud teavet, kuid talle on teada seda teavet valdav asutus või muu teabevaldaja, palun edastada teabenõue selles osas vastavalt kuuluvusele.

Tervitades,

Jaak Kaabel
Juhatuse liige
Mob: +372 58857127
[email-masked]<http://veeteed.com/>

AS Kihnu Veeteed
Papiniidu 5, 80010 Pärnu
www.veeteed.com<http://www.veeteed.com/>